Никарагуалықтар — Қазақстан Энциклопедиясы
"Никарагуалықтар — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Никарагуалықтар — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Никарагуалықтар — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 154
TEXT: Қазақстан Энциклопедиясы Ethnic group Никарагуалықтар, никарагуэнсес – Никарагуаның негізгі тұрғындары. Сонымен бірге костарика, АҚШ, Панама, тағы басқа елдерде тұрады. Антропологиялық жағынан әр текті. Никарагуалықтардың 85 – 90%-ы үндіс-еуропалық-африкалық метистер, қалғандары түп негізі испаниялық креолдар. Испан тілінің жергілікті диалектісінде сөйлейді, ағылшын тілі де тараған. Көпшілігі – католиктер, елдің шығыс бөлігінің ағылшын тілді тұрғындары – протестанттар. Еуропалықтар келместен бұрын Никарагуа аумағын үндістердің макрочибча шоғырына енетін тайпалар мекендеді. 16 ғасырдың 1-ширегінде Никарагуаға Испаниядан отаршылдар келе бастады. 17 – 18 ғасырларда плантацияларда жұмыс істеу үшін елге африкалық құлдар әкелінді. 18 – 19 ғасырларда негрлер жергілікті тұрғындармен толық араласып кетті, үндістер де өздерінің мәдени ерекшеліктерінен айырылып, испан тілінде сөйлеуге көшті. 1894 жылға дейін елдің шығысындағы ағылшын отары болған үндіс тайпалары өздерінің этномәдени ерекшеліктерін сақтаса да, кейбіреулері ағылшын тілінде сөйлей бастады. Материалдық мәдениеті мексикалықтардың мәдениетіне жақын. Дәстүрлі мерекелік тағамдары – накатамаль. Негізгі мейрамдары – карнавал. Қазақ Энциклопедиясы, 7 том 2 бөлім } }}} | Бұл үлгі мақалаларды автоматты түрде қосады
